รัฐบาลไทย-ข่าวทำเนียบรัฐบาล-รัฐบาลวางแผนกลยุทธ์ระยะยาวสู้โควิด-19 “หยุดเชื้อ อยู่บ้าน เพื่อชาติ” มั่นใจสินค้ามีเพียงพอ
วันศุกร์ที่ 20 มีนาคม 2563
รัฐบาลวางแผนกลยุทธ์ระยะยาวสู้โควิด-19 “หยุดเชื้อ อยู่บ้าน เพื่อชาติ” มั่นใจสินค้ามีเพียงพอ
รัฐบาลวางแผนกลยุทธ์ระยะยาวสู้โควิด-19 “หยุดเชื้อ อยู่บ้าน เพื่อชาติ” มั่นใจสินค้ามีเพียงพอ
วันนี้ (20มี.ค.2563)เวลา14.00น. ณ ศูนย์แถลงข่าวรัฐบาลCOVID-19ตึกนารีสโมสร ทําเนียบรัฐบาลนายเทวัญ ลิปตพัลลภ รัฐมนตรีประจําสํานักนายกรัฐมนตรี ในฐานะผู้อํานวยการศูนย์ข้อมูลมาตรการแก้ไขปัญหาจากโรคติดเชื้อไวรัสโควิด-19ศาสตราจารย์ นฤมล ภิญโญสินวัฒน์โฆษกประจําสํานักนายกรัฐมนตรี ศาสตราจารย์นายแพทย์ ยง ภู่วรวรรณ หัวหน้าศูนย์เชี่ยวชาญเฉพาะด้านไวรัสวิทยา คลินิกภาควิชากุมารเวชศาสตร์คณะแพทยศาสตร์จุฬาลงกรณ์มหาวิทยาลัย นายแพทย์ รุ่งเรือง กิจผาติ ที่ปรึกษาระดับกระทรวงและโฆษกกระทรวงสาธารณสุขและนายคมสัน ขวัญใจธัญญารักษาการประธานสมาคมผู้ค้าปลีกไทย สรุปสาระสําคัญ ดังนี้
รัฐมนตรีประจําสํานักนายกรัฐมนตรีกล่าวถึงข้อห่วงใยของนายกรัฐมนตรี ขอความร่วมมือประชาชนในกรุงเทพมหานครและปริมณฑลงดเดินทางออกต่างจังหวัด งดการพบปะสังสรรค์ กิจกรรมนอกบ้านหรือเลื่อนการเดินทางในช่วงนี้ออกไปก่อน เพื่อลดโอกาสการแพร่กระจายของเชื้อไวรัสโควิด-19สําหรับหน้ากากอนามัย ปัจจุบันสามารถผลิตได้วันละ2,000,000ชิ้น ถึง2,280,000ชิ้น จัดสรรให้บุคลากรทางการแพทย์ จํานวน1,300,000ชิ้น ให้ประชาชนจํานวน900,000กว่าชิ้นนอกจากนี้ กระทรวงมหาดไทยร่วมกับผู้นําท้องถิ่น จิตอาสา ทําหน้ากากอนามัยทางเลือกยอดสะสม12,800,000ชิ้น มีเป้าหมายจะทําให้ถึง50ล้านชิ้นภายในสิ้นเดือนนี้กรมราชทัณฑ์ กรมพินิจคุ้มครองเด็กและเยาวชนศูนย์ฝึกบ้านปราณี จัดทําหน้ากากผ้าได้8แสนชิ้นองค์กรทหารผ่านศึกโรงเรียนช่างฝีมือทหาร ชมรมแม่บ้านของหน่วย ทําหน้ากากอนามัย230,000ชิ้น และกระทรวงการพัฒนาสังคมและความมั่นคงของมนุษย์อีกจํานวน200,000ชิ้นนอกจากนี้ ยังเข้มข้นแนวทางป้องกัน โดยกระทรวงมหาดไทยได้มีหนังสือแจ้งสั่งการไปยังผู้ว่าราชการจังหวัดทั่วประเทศ3ประเด็นสําคัญได้แก่1)การพิจารณาระงับปิดจุดผ่านแดนชั่วคราว 2)ห้ามอนุญาตให้มีการเล่นการพนันตามกฎหมายทุกประเภท อาทิ การพนันชนไก่ กัดปลา ชกมวย แข่งท้าชนโค3)พิจารณาสั่งปิดสถานที่เสี่ยงต่อการแพร่ระบาดที่มีคนแออัดทั้งหมด ซึ่งสั่งปิดไปแล้ว จํานวน23,373แห่ง จนกว่าสถานการณ์แพร่ระบาด ในประเทศจะคลี่คลาย
โอกาสนี้ โฆษกประจําสํานักนายกรัฐมนตรี กล่าวว่า ไม่อยากให้ประชาชนไปยึดติดกับคําว่าปิดประเทศ ขอให้เน้นมาตรการป้องกันและสกัดกั้นการนําเชื้อเข้าสู่ประเทศไทย ชะลอการระบาดการแพร่กระจายในประเทศให้ได้มากที่สุด ชาวต่างชาติที่เข้ามายังประเทศไทยทั้งช่องทางทั้งทางบก-น้ํา-อากาศ ต้องมีใบรับรองแพทย์อายุไม่เกิน3วัน กรมธรรม์ประกันสุขภาพ มูลค่า1แสนเหรียญขึ้นไป เมื่อถึงไทยก็จะต้องเข้าสู่กระบวนการคัดกรองและกักกันเพื่อเฝ้าระวังสังเกตอาการ14วัน กรณีคนไทยที่เดินทางกลับจากต่างประเทศไม่ว่าประเทศใดจะมีทีมไทยแลนด์เข้าไปประสานในเรื่องของใบรับรองแพทย์และมีกระบวนการกักกันเพื่อเฝ้าระวังสังเกตอาการเช่นเดียวกัน ซึ่งกระบวนการคัดกรองเชื้อโควิดจากต่างประเทศเข้มข้นขึ้น จะลดเชื้อที่มาจากต่างประเทศได้มาก
โฆษกประจําสํานักนายกรัฐมนตรียังกล่าวถึงการประชุมหารือระหว่างนายกรัฐมนตรีและคณบดีคณะแพทย์ศาสตร์จากมหาวิทยาลัยต่างๆ ซึ่งคณะแพทย์เห็นด้วยกับมาตรการสั่งปิดโรงเรียน มหาวิทยาลัยและสถานบันเทิงต่างๆ ของรัฐบาล ทั้งนี้ นายกรัฐมนตรียังขอประชาชนงดการเคลื่อนที่ เคลื่อนย้ายตนเองออกจากพื้นที่“หยุดเชื้อ อยู่บ้าน เพื่อชาติ”ให้ถือเป็นแคมเปญระดับประเทศไทยเช่นเดียวกับที่ประเทศต่างๆ ที่ดําเนินการขณะนี้ พร้อมวอนประชาชนปรับเปลี่ยนพฤติกรรม ป้องกันตนเอง เว้นระยะห่างในสังคม ไม่ออกจากบ้าน ซึ่งสามารถช่วยแพทย์และบุคลากรทางการแพทย์ที่อยู่ในสมรภูมิรบด่านหน้าปะทะกับเชื้อ ทุกหน่วยงานได้เตรียมการรองรับและหากถึงจุดที่มีความจําเป็นต้องยกระดับมาตรการ พร้อมจะเข้าสู่กระบวนการที่จะต้องยกระดับไปด้วยกัน
ต่อมา โฆษกกระทรวงสาธารณสุขกล่าวถึงการเพิ่มขึ้นของจํานวนผู้ป่วยในแต่ละประเทศนั้นว่าขึ้นอยู่กับระบบสาธารณสุขของแต่ละประเทศ วันนี้ ไทยมียอดผู้ป่วยเพิ่มขึ้น50ราย รวมเป็น322ราย กลับบ้านแล้ว43คน จํานวนผู้ติดเชื้อที่รักษาตัวอยู่นั้นมีอาการดีขึ้นตามลําดับ สําหรับผู้ป่วยใหม่50คนนั้น แบ่งออกเป็น2กลุ่ม คือ กลุ่มแรก41คนเป็นผู้ป่วยที่สัมผัสกับผู้ป่วยรายเดิมตามการสัมผัสทางระบาดวิทยา เช่น สนามมวย สนามบันเทิง และอีกกลุ่ม คือ ผู้ที่เดินทางกลับจากต่างประเทศ ขณะนี้พบผู้ป่วยทั้งหมด24จังหวัด โดยพบผู้ป่วยจํานวนมากในพื้นที่กรุงเทพมหานคร สมุทรปราการ เชียงใหม่และปัตตานี จึงขอความร่วมมือประชาชน งดการเดินทาง รักษาระยะห่างทางสังคม (social distance)และรักษาระยะห่างส่วนตัว (personal distance)ลดการแพร่กระจายไวรัสโควิด– 19
จากนั้น ศาสตราจารย์นายแพทย์ยง ภู่วรวรรณ หัวหน้าศูนย์เชี่ยวชาญเฉพาะด้านไวรัสวิทยาคลินิก ภาควิชากุมารเวชศาสตร์ คณะแพทย์ศาสตร์ จุฬาลงกรณ์มหาวิทยาลัย กล่าวว่า โรคโควิด-19ว่า เป็นโรคอุบัติใหม่แพร่กระจายไปทั่วโลกและคงจะอยู่กับอีกในระยะยาว ดังนั้นรัฐบาลและกระทรวงสาธารณสุขจําเป็นต้องวางกลยุทธ์ระยะยาว ออกมาตรการเพื่อรองรับและลดความสูญเสีย เหตุผลที่พยายามชะลอการระบาดของโรคให้ช้าที่สุด เพื่อรอยาวัคซีน ออกมารองรับพบว่าผู้ป่วย ร้อยละ80อาการไม่หนัก ปัจจุบันมียาสําหรับรักษาผู้ป่วยที่มีอาการวิกฤตแล้ว แต่ยังคงมีปริมาณจํากัด ดังนั้น รัฐบาลกําลังเจรจาที่จะซื้อยาจากจีน และคาดว่าในอนาคตจะมียาชุดอื่นในการรักษาออกมาอีกกรณีผู้ป่วยที่อาการไม่รุนแรง สามารถปรับใช้ยาขนานอื่นที่มีหรือผลิตในประเทศรักษาได้กรณีเตียงผู้ป่วย ผู้ป่วยไม่ว่าอาการมากหรือน้อยจะให้นอนพักที่โรงพยาบาล เพื่อไม่ให้เชื้อแพร่ระบาดออกไปรัฐบาลจะมีมาตรการเสริมเตียงผู้ป่วยหากจํานวนผู้ป่วยเพิ่มมากขึ้น กรณีอาการไม่มากหรือรอกลับบ้านโรงพยาบาลจะใช้สําหรับผู้ที่มีอาการหนักหรือวิกฤต เช่น ห้องความดันลบที่มีไว้เพื่อป้องกันไม่ให้เชื้อหลุดลอดไปตามอากาศ ทั้งนี้ โรคนี้ติดต่อทางการสัมผัส ผู้ป่วยจึงไม่จําเป็นที่จะต้องใช้ห้องความดันลบ แต่ควรแยกห้องออกจากผู้ป่วยปกติสําหรับระบบแพทย์ แพทย์ทั่วไปสามารถดูแลผู้ป่วยที่อาการไม่หนักได้ ไทยมีระบบออนไลน์ให้แพทย์สามารถใช้ปรึกษาหารือแนวทางการรักษาได้กรณีผู้ป่วยที่วิกฤตหรือต้องใช้เครื่องมือพิเศษถึงจะจําเป็นต้องใช้แพทย์ผู้เชี่ยวชาญ เชื่อว่าบุคลากรทางการแพทย์เพียงพอศาสตราจารย์นายแพทย์ยง กล่าวทิ้งท้ายว่า การทําศึกมักมีการสูญเสีย จะทําอย่างไรให้สูญเสียน้อยที่สุด จึงจะต้องใช้กลยุทธ์ วางแผนทุกอย่างให้สมดุล การลดการกระจายเชื้อเป็นเรื่องสําคัญที่สุด ขอให้พี่น้องประชาชนดูแลตนเองให้แข็งแรง มีจิตเป็นกุศล คือป้องกันไม่ให้ตนแพร่เชื้อไปสู่ผู้อื่น เว้นระยะห่างต่อผู้อื่น เพื่อป้องกันการแพร่กระจายของโรค
โอกาสนี้นายคมสัน ขวัญใจธัญญา รักษาการประธานสมาคมผู้ค้าปลีกไทย เผยกรณีการ แห่กักตุนสินค้าอุปโภคบริโภค อาจเป็นเพราะพฤติกรรมเลียนแบบจากต่างชาติ ทําให้เกิดลักษณะpanic buyซึ่งจะเป็นช่วงระยะเวลาสั้นๆ ชั่วคราว ขอให้มั่นใจในประเทศไทย เป็นประเทศที่ผลิตอาหารส่งออกเป็นลําดับต้นของโลก ปริมาณสํารองในประเทศสามารถบริโภคได้ทั้งปี ทั้งนี้ สมาคมผู้ค้าปลีกไทยและเครือข่ายสมาชิก มีช่องทางจําหน่ายสินค้ามากกว่า24,000ร้านค้า วัตถุดิบในการผลิตที่เพียงพอ ขอยืนยันไม่ขาดแคลนและเพียงพอสําหรับประชาชนทั้งในกรุงเทพฯ และต่างจังหวัดด้วยการบริหารจัดการสินค้าอย่างเป็นระบบตั้งแต่การผลิต จําหน่าย และขนส่ง รวมถึงซื้อสินค้าผ่านทางออนไลน์ด้วย พร้อมทั้งสามารถจัดส่งสินค้าไปถึงผู้บริโภคได้ตามที่ต้องการ นอกจากนี้ ยังได้มีการทําความสะอาดฆ่าเชื้อสถานที่ประกอบการ ห้างสรรพสินค้า ร้านค้าต่างๆ ติดตั้งเทอร์โมสแกนวัดอุณหภูมิร่างกาย จัดระยะห่างบุคคล หรือPersonal distanceของเจ้าหน้าที่ผู้ปฏิบัติงานในห้างสรรพสินค้าและร้านค้าต่าง ๆ เป็นต้น ตามมาตรการของรัฐบาล สร้างความมั่นใจแก่ประชาชนผู้บริโภค
..................................
กลุ่มประชาสัมพันธ์และเผยแพร่ สํานักโฆษก